stanford-oval/wikipedia huggingface dataset:
Ned Flanders
Ned Flandersin tapoja ja tekoja

Ei ota vakuutuksia koska pitää niitä uhkapelinä.
Syö ”varmuuden vuoksi” košerruokaa.
20. kauden jaksossa "Pikkutuhmaa pullanpaistoa" Ned ja Homer juuttuivat sementtiin. Ajan kuluksi Ned lausui koko Vanhan testamentin ulkomuistista.
Vie verokaavakkeen verovirastoon aina tammikuun ensimmäisenä päivänä.
Käyttää uimahousuja kylvyssä, jotta ei näkisi omaa ”veitikkaansa” (mainittu 16. kauden jaksossa ”Naapurin tytöt”).
Nedillä on salainen huone talossaan, jossa on paljon Beatles-fanituotteita.
Pitää vaatteidensa alla pastorin asua, jotta olisi heti valmis pitämään saarnan hätätapauksessa.
Vapaa-aikanaan tarkastaa tv-ohjelmat, joita ei muuten katsoisi, ja kirjaa muistiin kaikki ”törkeydet”, esimerkiksi kirosanat.
Yritti hätäkastaa joessa Bart, Lisa ja Maggie Simpsonin kuultuaan, ettei näitä oltu koskaan kastettu (7. kauden jaksossa ”Huostaanotetut”).
Kävi sairaalassa lahjoittamassa toisen munuaisensa ja keuhkonsa kenelle tahansa niitä tarvitsevalle (4. kauden jaksossa ”Pumppu pettää”).
Komeetan uhatessa Springfieldiä (6. kauden jaksossa ”Bartin komeetta”) Flanders päästi kaikki muut kaupunkilaiset yksityiseen väestönsuojaansa ja meni Homerin ehdotuksesta itse ulos, koska ovi ei mahtunut muuten kiinni.
Ned Flandersin vaikutus

Arizonan Phoenixissa toimii Ned Flanders -teemainen metalliyhtye Okilly Dokilly.
Kirjallisuutta

Pinsky, Mark I.: The Gospel According to The Simpsons: The Spiritual Life of the World's Most Animated Family. Westminster John Knox, 2001.
Simpsonien hahmot
| --- | --- |
Simpsonit ja sukulaiset:   Homer Simpson  Marge Simpson  Bart Simpson  Lisa Simpson  Maggie Simpson  Abraham Simpson  Patty ja Selma Bouvier 
Kaupungin väkeä:   Ned Flanders  Maude Flanders  professori Frink  Barney Gumble  tohtori Hibbert  Lionel Hutz  pastori Lovejoy  Hans Moleman  Apu Nahasapeemapetilon  pormestari Quimby  tohtori Nick  Sarjakuvahemmo  Agnes Skinner  Cletus Spuckler  Moe Szyslak  poliisipäällikkö Wiggum 
Springfieldin ydinvoimala:   Montgomery Burns  Carl Carlson  Lenny Leonard  Waylon Smithers 
Perheet:   Simpsonin perhe  Flandersin perhe  Van Houtenin perhe 
Springfieldin ala-asteen henkilökuntaa ja oppilaita:   ylitarkastaja Chalmers  Jimbo Jones  Edna Krabappel  Otto Mann  Nelson Muntz  Martin Prince  Sherri ja Terri  rehtori Skinner  Milhouse Van Houten  Ralph Wiggum  talonmies Willie 
Julkkikset:   Kent Brockman  Hassu-klovni  Troy McClure  Rainier Wolfcastle 
Vakiokonnat:   Läski-Tony  Kang ja Kodos  Sideshow Bob  Snake 
Muut:   Jebediah Springfield  Pukin pikku apuri  Tikku ja Takku 
Ned Flandersin ääninäyttelijä Harry Shearer vuonna 2009.
No Sleep ’till Bedtime

| No Sleep ’till Bedtime Strapping Young Lad |
| --- | --- | --- |

Livealbumin tiedot
 Äänitetty : 12.–13. lokakuuta 1997 HI-FI Club, Melbourne, Australia
 Julkaistu: 2. kesäkuuta 1998
 Tuottaja(t): Devin Townsend
 Tyylilaji: extreme metal, industrial metal
 Kesto: 42.32
 Levy-yhtiö: Century Media
Strapping Young Ladin muut julkaisut
| City 1997 | No Sleep ’till Bedtime 1998 | Tour EP 2003 |
No Sleep ’till Bedtime on kanadalaisen metalliyhtyeen Strapping Young Ladin livealbumi, joka julkaistiin 2. kesäkuuta 1998. Kappaleet on nauhoitettu Melbournessa, Australiassa, 12.–13. lokakuuta 1997.
Kappaleet

Velvet Kevorkian – 2.42
All Hail the New Flesh – 5.25
Home Nucleonics – 2.24
Oh My Fucking God – 3.40
S.Y.L. – 4.53
In the Rainy Season – 5.29
Far Beyond Metal – 4.47
Japan – 5.18
Centipede – 7.57
Home Nucleonics (’96 Demo)
Hedrhoid (Gunt Demo)
Detox (’96 Demo)
AAA (’96 Demo)
Kokoonpano

Devin Townsend – laulu, kitara
Jed Simon – kitara, taustalaulu
Byron Stroud – basso, taustalaulu
John Morgan – kosketinsoitin
Gene Hoglan – rummut
Arvostelut

The Metal Observer: 8.5/10
Aiheesta muualla

No Sleep ’till Bedtime Discogsissa. (englanniksi)
Albumi No Sleep ’till Bedtime Encyclopaedia Metallum -sivustolla (englanniksi)
Strapping Young Lad
| --- | --- |
Studioalbumit:   Heavy as a Really Heavy Thing  City  Strapping Young Lad  Alien  The New Black 
EP:t:   Tour EP  C:enter:### 
Livealbumit:  No Sleep 'till Bedtime
Kokoelmat:  1994–2006 Chaos Years
Singlet:   "S.Y.L."  "Detox"  "Relentless"  "Love?"  "Wrong Side" 
DVD:t:  For Those Aboot to Rock: Live at the Commodore
Katso myös:   Steve Vai  Zimmers Hole  Fear Factory  Dark Angel  Death  Dethklok  Front Line Assembly
Juho Alastalo

Juho Alastalo (21. kesäkuuta 1846 – 20. joulukuuta 1918 Orimattila) oli suomalainen maanviljelijä ja valtiopäivämies.
Alastalo edusti Mäntsälän tuomiokuntaa talonpoikaissäädyssä valtiopäivillä 1888. Hän anoi suomenkielisen rinnakkaislyseon perustamista Porvooseen sekä sitä, että niitä maakauppiaita, jotka eivät maksa valtiolle veroa, kiellettäisiin myymästä ulkomaisia tavaroita. Hänet valittiin vuoden 1899 suureen lähetystöön Orimattilan edustajana, mutta hän luovutti tehtävän valtakirjalla K. H. Tuiskuselle. Alastalon puoliso oli Amanda Emilia Jaakkola (k. 1919). Professori Ilmari Kaitila oli heidän poikansa.
Juho Aatami Pelkonen

Juho (Johannes) Aatami Pelkonen (14. maaliskuuta 1847 Kaavi – 18. tammikuuta 1914 Tampere) oli suomalainen opettaja ja virka- ja valtiopäivämies.
Pelkonen valmistui opettajaksi Jyväskylän seminaarista ja toimi opettajana Sortavalassa ja Tampereella, jossa hän oli myös kansakoulujen tarkastaja. Pelkonen oli  useaan otteeseen Tampereen kaupunginvaltuuston jäsen ja porvarissäädyssä Tampereen edustaja valtiopäivillä  1899 ja 1900.
Juustokärpäset

| Juustokärpäset |
| --- | --- |
 Piophila casei
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Kärpäset Brachycera
Osalahko::  Muscomorpha
Heimo::  Juustokärpäset Piophilidae  Macquart, 1835
Katso myös
   Juustokärpäset Wikispeciesissä   Juustokärpäset Commonsissa 
Infobox OKNimi-testi OK: 
Juustokärpäset (Piophilidae) on heimo, joka käsittää joukon pieniä kärpäsiä. Heimoon kuuluu 23 sukua, joissa on yhteensä 67 lajia. Yksittäisistä lajeista merkittävin lienee Piophila casei. Vuonna 2010 julkisuuteen tulleiden tietojen mukaan Thyreophora cynophila -niminen, 160 vuoden ajan sukupuuttoon kuolleeksi uskottu juustokärpäslaji löydettiin uudestaan Espanjasta.
Aikuiset yksilöt ovat pieniä, kiiltäviä kärpäsiä, joissa on usein sinertävä vivahde. Tuntosarvet muodostuvat kolmesta jaokkeesta ja niissä on kaksi aristaa.
Luonnossa juustokärpästen toukat ovat saprotrofeja ja elävät mm. raadoissa rasvakudosta syöden. Tärkeän poikkeuksen muodostaa Neottiophilum-suku, jonka toukat elävät linnunpesissä ja imevät verta. Ihmiselle juustokärpäset aiheuttavat taloudellista vahinkoa, sillä toukat pilaavat juustoja sekä muita rasvaisia elintarvikkeita. Mikäli kärpäsentoukkia joutuu ruuansulatuskanavaan, ne eivät kuole mahanesteessä vaan kulkeutuvat elävinä suolistoon ja voivat aiheuttaa vakavia haavaumia suolen seinämään. Toukilla on erikoinen kyky liikkua hyppimällä käyttäen vartaloaan jousen tavoin.
Piophila casei -lajin toukat ovat olennainen osa sardinialaisen casu marzu -juuston valmistusta. Protopiophila litigata munii hirvien ja peurojen pudonneisiin sarviin. Prochyliza xanthostoma on erikoinen laji, sillä sen koiras ja naaras eroavat ulkomuodoltaan huomattavasti. Lajin koiraat myös taistelevat naaraista näyttävästi.
Juho Airaksinen

| Juho Airaksinen> Henkilötiedot |
| --- | --- |
Syntynyt: 3. joulukuuta 1878 Kuopio
Kuollut: 28. heinäkuuta 1951
Ammatti:  juristi
Juho Airaksinen (3. joulukuuta
1878 Kuopio – 28. heinäkuuta 1951) oli revisiolaitoksen ylijohtaja.
Juho Airaksisen vanhemmat olivat Petter Juhana Airaksinen ja Maria Kristiina Toivanen ja puoliso vuodesta 1905 Lyyli Augusta Kärkkäinen. Airaksinen tuli ylioppilaaksi 1900 ja suoritti ylemmän hallintotutkinnon 
1903 ja oikeustutkinnon 1905. Hän oli senaatin siviilitoimituskunnan kanslisti 1909–1911, valtiovarain toimituskunnan protokollasihteeri 1911–1914 ja senaatin lakineuvoston jäsen 1914–1917. Airaksinen toimi valtiovarainministeriön apulaiskamreerina 1918–1920 ja kamreerina 1920–1922, esittelijäneuvos ja tulo- ja menoarvio-osaston päällikkö hän oli 1922–1933. Revisiolaitoksen ylijohtajana  Airaksinen toimi 1933–1947.
Airaksinen oli Suomen Kaupunki- ja Maalaiskuntien Keskuslainakassa Oy:n valtionasiamiehenä 1915–1922, Osuuskassojen Keskuslainarahasto Oy:n hallintoneuvoston varajäsenenä vuodesta 1925 alkaen, valtiovarainministeriön edustajana taloudellisessa puolustusneuvostossa 1929–1934, Kansainliiton neuvoston nimittämänä kirjeenvaihtajajäsenenä Kansainliiton neuvoston asettamassa verotusasiainkomiteassa 1929–1936 sekä vuodesta 1932 Kentuckyn yliopiston The Tax Research Fondationin kirjeenvaihtajajäsenenä. Airaksinen oli nuorena innokas voimistelija ja kuului Ylioppilasvoimistelijoihin.
Jyrki Käkönen

Jyrki Käkönen (s. 23. tammikuuta 1943) on suomalainen rauhan- ja konfliktintutkija.
Käkösen isän toiveena oli pojan ryhtyminen upseeriksi, mutta Käkönen valitsi yliopistouran. Hänen maailmankuvansa muokkautui vasemmistolaiseksi Vietnamin sodan ja kolmanteen maailmaan liittyneiden teemojen myötä. Käkönen kirjoitti ylioppilaaksi Turun suomalaisesta yhteiskoulusta vuonna 1964. Filosofian kandidaatin arvon hän sai vuonna 1971, ja valtiotieteen tohtoriksi hän väitteli vuonna 1986. Käkönen oli Turun yliopistossa assistenttina (1976), apulaisprofessorina (1982) ja yliassistenttina (1983) ennen vuonna 1987 sinne saamaansa nimitystä kansainvälisen politiikan dosentiksi. Vuonna 1988 Käkösestä tuli myös Joensuun ja Oulun yliopistojen dosentti. Hän oli professorina Tampereen yliopistossa vuosina 1998–2007 ja Tallinnan yliopistossa (kansainväliset suhteet, Eurooppa-opinnot) vuosina 2007–2015.
Käkönen työskenteli Tampereen rauhan- ja konfliktintutkimuslaitoksen tutkijana vuodesta 1983 ja johtajana vuosina 1988–1998. Hän oli Suomen rauhantutkimusyhdistys ry:n puheenjohtaja vuosina 1986–1988 ja jatkoi sen jälkeen toimimista sen johtokunnan jäsenenä. Vuonna 1992 hänestä tuli European Peace Universityn (Itävalta) johtokunnan jäsen.
Käkönen on julkaissut lukuisia kirjoja. Vuonna 2020 hän julkaisi Palladium Kirjat -kustantamon kautta vuosina 1966–1969 kirjoittamaansa runoutta kokoelmassa Paikkani maailmassa.
Namysłów

| Namysłów Namslau |
| --- | --- |
 Kaupungintalo
 lippu:  vaakuna
 Namysłówin piirikunta (Namysłówin kaupungin alue merkitty tekstillä ”m. Namysłów”) ja sen naapuripiirikunnat
 Namysłów
 Koordinaatit: 51°04′24″N, 17°43′19″E 
Valtio:  Puola
Voivodikunta:  Opole
Piirikunta:  Namysłów
Kunta:  Namysłów
Kaupunginoikeudet:  1249
Hallinto:  
 – Pormestari:  Bartłomiej Stawiarski
Pinta-ala:  
 – Kokonaispinta-ala:  23 km²
Väkiluku (2019):  16 596
 – Väestötiheys:  734 as./km²
Aikavyöhyke:  UTC+1
 – Kesäaika:  UTC+2
Postinumero:  46-100
Suuntanumero(t):  +48 077
Rekisterikilpi:  ONA
 
 Verkkosivut 
Infobox OKVirheellinen NIMI-arvo: 
Namysłów (saks. Namslau) on kaupunki Namysłówin kunnassa, Namysłówin piirikunnassa, Opolen voivodikunnassa Puolassa. Namysłówin väkiluku oli vuoden 2019 lopussa 16 596. Se on sekä kuntansa että piirikuntansa hallintokeskus.
Maantiede

Namysłówin pinta-ala on noin 23 neliökilometriä. Kaupunki rajoittuu Namysłówin kunnassa Smarchowice Małen, Ziemiełowicen, Smarchowice Wielkien, Kamiennan, Łączanyn ja Ligotkan kyliin. Sen alue sijaitsee fyysis-maantieteellisesti Oleśnican tasangolla. Kaupungin pinta-alasta noin 46 prosenttia on maataloskäytössä ja noin 29 prosenttia metsää. Widawa-joki virtaa Namysłówin halki.
Historia

Namysłówin alueella on ollut asutusta 1200-luvulta lähtien. Se sai kaupunkioikeudet vuoden 1249 tienoilla. Vuosina 1313–1323 Namysłówista hallittiin herttuakuntaa. Vuonna 1348 kaupungista tuli Namysłówin sopimuksen mukaisesti osa Böömin kuningaskuntaa. Tuhoisat palot koettelivat Namysłówia vuosina 1377, 1466 ja 1483. Kaupungista tuli 1400-luvulla tärkeä keskus Wrocławin ja Krakovan välisellä kauppareitillä ja se tuli myöhemmin kuuluisaksi tekstiiliteollisuudestaan. Vuodesta 1526 se oli Habsburgien hallinnossa.
Kolmikymmenvuotisessa sodassa Ruotsin joukot piirittivät ja valloittivat kaupungin. Vuonna 1633 kulkutauti surmasi 1 300 namysłówilaista. Vuonna 1742 kaupunki siirtyi Preussin hallintoon. Seitsenvuotisen sodan aikana Itävallan ja Venäjän joukot miehittivät Namysłówin. Vuonna 1787 kaupungin väkiluku oli 2 521. Neljännen liittokunnan sodassa Namysłów joutui ranskalaisten miehittämäksi. Vuonna 1868 rautatieyhteydet Namysłówista Wrocławiin ja Kluczborkiin valmistuivat. Toisessa maailmansodassa, tammikuussa 1946 Neuvostoliitto miehitti kaupungin. Sodan taisteluissa tuhoutui noin 40 prosenttia kaupungin rakennuksista.
Talous

Namysłówin työttömyysaste oli vuonna 2019 noin 7,8 prosenttia. Työssäkäyvistä asukkaista 34,7 prosenttia työskenteli teollisuus- tai rakennusalalla, 25,8 prosenttia maatalousalalla, 10,5 prosenttia palvelualalla ja 2,2 prosenttia rahoitusalalla.
Väestö

Vuoden 2019 joulukuussa Namysłówissa asui 16 596 asukasta, joista 52,6 prosenttia oli naisia ja 47,4 prosenttia miehiä. Vuonna 2000 kaupungin väkiluku oli 16 956. Alle 18-vuotiaiden osuus piirikunnan väestöstä oli vuoden 2019 joulukuussa 17,3 prosenttia, työikäisten 58,4 prosenttia ja eläkeikäisten 24,4 prosenttia. Väestön keski-ikä oli 42,4 vuotta.
Liikenneyhteydet

Namysłówin alueen läpi kulkevat valtatie 39, voivodikunnan tiet 451 ja 454 sekä rautatielinjat 143, 301 ja 307.
Aiheesta muualla

Kuvia tai muita tiedostoja aiheesta Namysłów Wikimedia Commonsissa
Nico & Vinz

| Nico & Vinz |
| --- | --- |
 Nico & Vinz vuonna 2013
Tiedot
Toiminnassa:  2009–
Tyylilaji:  hip hop, afrobeat, R&B
Kotipaikka:   Oslo, Norja
Laulukieli:  englanti
Jäsenet:  Nicolay "Nico" Sereba   Vincent "Vinz" Dery  
Levy-yhtiö:  Warner Bros.  
Aiheesta muualla
Kotisivut
Infobox OKNimi-testi OK: 
Nico & Vinz on norjalainen vuonna 2009 perustettu hip hop -duo. Duon muodostavat oslolaiset Nicolay "Nico" Sereba ja Vincent "Vinz" Dery. Duo tunnettiin ennen vuotta 2014 nimellä Envy.
Yhtye nousi kansainväliseen tietoisuuteen vuonna 2013 julkaistulla singlellään "Am I Wrong'". Yhtyeen muita tunnettuja kappaleita ovat muun muassa "In Your Arms" sekä "One Song"
Diskografia > Albumit

The Magic Soup and the Bittersweet Faces (2012) (nimellä "Envy")
Black Star Elephant (2014)
Diskografia > EP:t

Cornerstone (2015)
Diskografia > Mixtapet

Dreamworks: Why Not Me (2010) (nimellä "Envy")
Käännös suomeksi
Namur

| Namur |
| --- | --- |

 lippu:  vaakuna

 Namur
 Koordinaatit: 50°27′N, 04°51′E 
Valtio:   Belgia
Provinssi:  Namur
Hallinto:  
 – Kaupunginjohtaja:  Maxime Prévot (LE)
Pinta-ala:  
 – Kokonaispinta-ala:  175,69 km²
Väkiluku (2006):  107 178
 – Väestötiheys:  610,0 as./km²
Aikavyöhyke:  UTC+1
 – Kesäaika:  UTC+2
 
 www.namur.be 
Infobox OKVirheellinen NIMI-arvo: 
Namur (vallon. Nameûr, holl. Namen) on kaupunki Belgiassa. Se on Namurin provinssin ja koko Vallonian pääkaupunki. Kaupungissa on 107 178 asukasta (2006), joiden suuri enemmistö puhuu äidinkielenään ranskaa. Kaupunki on vanha kelttien kauppapaikka.
Historia

Namur sai alkunsa kelttien kauppapaikkana, jonka kautta kulkivat Ardenneja halkoneet pohjois-etelä- ja itä-länsi-suuntaiset kauppatiet. Julius Caesarin kukistettua paikallisen aduatucien heimon, roomalaiset asettuivat sinne.
Varhaiskeskiajalla Namurin merkitys kasvoi, kun merovingit rakennuttivat linnoituksen kaupungin yllä kohoavalle kalliolle Maas- ja Sambre-jokien yhtymäkohdassa. 900-luvulla Namurista tuli kreivikunta, mutta kaupunki kehittyi epätasaisesti. Syynä tähän oli se, että Namurin kreivit hallitsivat vain Maasin pohjoisrantaa, kun taas eteläranta oli Liègen piispojen hallussa. V. 1262 Namur siirtyi Flanderin kreivien haltuun, kunnes Burgundin herttua Filip Hyvä osti sen 1421.
1640-luvulla Namur tuli osaksi Espanjan Alankomaita ja sen linnoituksia vahvistettiin. Ludvig XIV hyökkäsi kaupunkiin 1692, valtasi sen ja liitti sen Ranskaan. Hänen linnoitusmestarinsa, marsalkka Vauban, rakensi linnakkeen uudestaan. Vain kolme vuotta myöhemmin 1695 Vilhelm Oranialainen valtasi kaupungin osana yhdeksänvuotista sotaa. Vuoden 1709 sopimuksen mukaan Alankomaiden tasavalta sai haltuunsa kaupungin linnakkeen, mutta Utrechtin rauhassa 1713 itse kaupunki siirtyi Habsburgien haltuun osana Itävallan Alankomaita. Tänä aikana hollantilaiset jälleenrakensivat linnakkeen.
Ranskalaiset valtasivat Namurin joulukuussa 1792 osana Ensimmäisen liittokunnan sotaa. Ranska hyökkäsi uudestaan 1794, ja liitti Namurin itseensä. Napoleonin häviön jälkeen 1815 Wienin kongressi liitti Namurin Yhdistyneeseen Alankomaiden kuningaskuntaan. Nykyinen Belgia irtautui vuoden 1830 vallankumouksessa omaksi valtiokseen, ja Namur pysyi tärkeänä varuskuntakaupunkina. Sen linnake uudistettiin jälleen kerran v. 1877.
Ensimmäisessä maailmansodassa Namur oli tärkeä kohde Saksan hyökkäyksessä Belgiaan v. 1914, sillä nämä halusivat käyttää Maasin laaksoa reittinä Ranskaan. 21. elokuuta 1914 saksalaiset pommittivat kaupunkia ilman edeltävää varoitusta, ja useita kaupunkilaisia sai surmansa. Namurin linnoitus kukistui vain kolmen päivän taistelujen jälkeen, ja kaupunki oli saksalaisten käsissä sodan loppuun asti. Namur koki kovia myös toisessa maailmansodassa; se oli etulinjassa Ardennien taisteluissa sekä v. 1940 että v. 1944. Kaupunki kärsi vakavia vahinkoja kummassakin sodassa.
Kun Vallonian alue perustettiin 1980, Namur valittiin sen pääkaupungiksi, ja sai virallisesti tämän aseman 1986. Vallonian parlamentti vahvisti kaupungin aseman alueellisena pääkaupunkina 2010.
Talouselämä

Namur on osa entistä Vallonian Sillon industrielin teollisuusaluetta Maas- ja Sambre-jokien laaksossa. Vaikka raskas teräs- ja hiiliteollisuus on hiipunut, Namurissa on konepaja-, nahka-, metalli- ja posliiniteollisuutta. Namurin rautatieasema Brysselin ja Luxemburgin välisen pohjois-etelä-suuntaisen radan, ja Lillen ja Liègen välisen itä-länsi-suuntaisen radan, tärkeä risteysasema.
Kulttuuri

Namur on Vallonian pääkaupunkina tärkeä hallinto- ja kulttuurikeskus, ja myös tärkeä turistikohde. Kaupungin linnake ja St. Aubinin katedraali ovat tärkeitä nähtävyyksiä; Namurissa sijaitsee myös yksi Unescon maailmanperintökohteiksi luokitelluista Belgian ja Ranskan kellotorneista.
Kaupungissa on 1831 perustettu Namurin yliopisto Université de Namur ja Leuvenin ranskankielisen katolisen yliopiston Université Catholique de Louvainin sivutoimipiste.
Namur on tunnettu myös puujalkatapahtumistaan, jotka täyttivät 600 vuotta vuonna 2011.
Näkymä linnakkeelta Maas-joelle.
Namurin kellotorni.
St. Aubinin barokkityylinen katedraali.
Näkymä Sambre-joelle.
Namurin vanhankaupungin portti.
Puujaloin käytävät turnajaiset Namurissa.
Ystävyyskaupungit

Namurilla on kuusi ystävyyskaupunkia:
Québec
Subotica
Bourg-en-Bresse
Ōgaki
Belmont
Empoli
Aiheesta muualla

Kuvia tai muita tiedostoja aiheesta Namur Wikimedia Commonsissa
Kaupungin kotisivut (ranskaksi, hollanniksi, englanniksi)
Namurin provinssin kunnat
Jäsennin

Jäsennin (engl. parser) on tietokoneohjelma, joka jäsentää sille syötteenä annettu merkkijonon tiettyyn muotoon.
Esimerkiksi C-kielen jäsennin tarkistaa, onko syöte C-ohjelmointikielen syntaksin mukainen ilmaisu ja XML-jäsennin tarkastaa, onko syöte XML-kielinen ilmaisu.
Validoiva XML-jäsennin tarkistaa lisäksi, onko syöte XML-kielen yleisten sääntöjen mukainen ja onko se annetun dokumenttityyppimäärittelyn mukainen.
Parsereita on käytetty myös seikkailupeleissä, joissa pelaaja ohjaa peliä kirjoittamalla komentoja. Tällöin parseri pyrkii tunnistamaan annetut käskyt ja niiden kohteet.
Noam Chomsky julkaisi kontekstittomien kielioppien kuvauksen 1957. Niiden hyödyllisyyden tajuaminen johti siihen että Algol 60 -raportista julkaistiin uusi painos, jossa kielioppi kuvattiin BNF-notaatiolla. Donald Knuth oli keksinyt LR-parserin 1965.
Franklin DeRemer esitteli käyttökelpoisen LALR-parserin väitöskirjassaan vuonna 1969.
Jäsentimet ovat tärkeitä etenkin ohjelmointikielten ja vastaavien kehityksessä.
Stephen Johnson ja Alfred Aho määrittelivät 1971 Bell Labsilla B-kielen syntaksin formaalisti ja Johnsonin kehittämää Yaccia käytettiin sen kehittämiseen. Myöhemmin Yaccilla kehitettiin Portable C Compiler, Pascal-, Ratfor-, APL-kääntäjät ja muita ohjelmointikieliä kuten awk. Sillä oli myös muuta käyttöä kuten taitto-ohjelman kuvauskielen jäsennys ja laskimet.
Tyypit

Jäsentimet voidaan jakaa kahteen tyyppiin sen mukaan, missä järjestyksessä ne käyvät lävitse kielioppia. Tyypit ovat
Osittava (top-down) LL-jäsennin. Sen etuna on yksinkertainen toteutus - syötettä luetaan vasemmalta oikealle, ja kunkin symbolin merkitys puretaan vasemmalta oikealle edettäessä. Ongelmana on ns. vasen rekursio, jonka kohdatessaan LL-jäsennin joutuu ikuiseen silmukkaan. Esimerkiksi lausekielissä tyypillinen osa termin määrittelyä BNF-notaatiolla ilmaistuna voisi olla jotain seuraavanlaista:
<TERMI> ::= <TERMI> ('*'|'/') <KERROIN>
LL-jäsennin kutsuisi ensin alirutiinia, joka laajentaa <TERMI>:n, ja kutsuisi heti sen jälkeen alirutiinia, joka laajentaa <TERMI>:n joutuen näin ikuiseen rekursiosilmukkaan.
Kokoava (bottom-up) LR-jäsennin, joka poistaa vasemman rekursion ongelman. Toisaalta sen toteuttaminen ei ole yhtä suoraviivaista kuin LL-jäsentimen. LR-jäsennin toimii päinvastaisella periaatteella kuin LL-jäsennin: se kerää luettuja symboleita (::= -merkin oikealla puolella olevat symbolit) ja koettaa sovittaa niitä vasemmalla puolella oleviin symboleihin.
Luettelo Afrikan valtioiden johdon vierailuista Yhdysvaltoihin

Luettelo Afrikan valtioiden johdon vierailuista Yhdysvaltoihin. Tämä luettelo on osa artikkelikokonaisuutta, joka on sivulla Luettelo valtioiden johdon vierailuista Yhdysvaltoihin.
Lähteet:
Algeria

| Valtiovieras | Titteli | Vierailun status | Ajankohta |
| --- | --- | --- | --- |
| Ahmed Ben Bella | Algerian presidentti | Epävirallinen vierailu Washingtoniin. Osallistui Yhdistyneiden kansakuntien yleiskokoukseen. | 14-15.10.1962 |
| Houari Boumedienne | Algerian presidentti | Yksityinen vierailu Washingtoniin. Osallistui hdistyneiden kansakuntien yleiskokoukseen. | 11.4.1974 |
| Chadli Bendjedid | Algerian presidentti | Valtiovierailu | 16-​22.4.1985 |
| Abdelaziz Bouteflika | Algerian presidentti | Työvierailu | 11-​14.7.2001 |
| Abdelaziz Bouteflika | Algerian presidentti | Tapaaminen presidentti George W. Bushin kanssa yksityisesti | 5.11.2001 |
| Abdelaziz Bouteflika | Algerian presidentti | Tapaaminen presidentti George W. Bushin kanssa G8-maiden kokoukseen | 9.-​10.6.2004 |
Algeria > Kuvagalleria

Algerian presidentti Abdelaziz Bouteflika Valkoisessa talossa vuonna 2001
Angola

| Valtiovieras | Titteli | Vierailun status | Ajankohta |
| --- | --- | --- | --- |
| Jose Eduardo dos Santos | presidentti | Yksityinen tapaaminen presidentti George H. W. Bushin kanssa | 16.9.1991 |
| Jose Eduardo dos Santos | presidentti | Virallinen työvierailu | 7.-9.12.1995 |
| Jose Eduardo dos Santos | presidentti | Työvierailu | 25.-​26.2.2002 |
| Jose Eduardo dos Santos | presidentti | Työvierailu | 11.-​14.5.2004 |
Angola > Kuvagalleria

Angolan presidentti Jose Eduardo dos Santos Yhdysvaltain presidentin George W. Bushin kanssa Valkoisessa talossa vuonna 2004
Benin

| Valtiovieras | Titteli | Vierailun status | Ajankohta |
| --- | --- | --- | --- |
| Émile Zinsou | presidentti | Yksityinen vierailu | 5.3.1969 |
| Hubert Maga | presidentillinen puhemies | Osallistui YK:n 25-vuotisjuhlaillalliselle Valkoisessa talossa. | 24.10.1970 |
| Hubert Maga | presidentillinen puhemies | Yksityinen vierailu | 9.12.1971 |
| Nicephore Soglo | presidentti | Virallinen vierailu | 4-​6.11.1991 |
| Nicephore Soglo | presidentti | Virallinen työvierailu | 12-15.7.1995 |
| Boni Yayi | presidentti | Työvierailu. Osallistui malarianvastaiseen kokoukseen Valkoisessa talossa. | 11-14.12.2006 |
| Boni Yayi | presidentti | Työvierailu | 29.7.2011 |